**ТОШКЕНТ ДАВЛАТ ЮРИДИК УНИВЕРСИТЕТИ**

**ИМТИҲОН ВАРАҚАСИ**

**ЯКУНИЙ НАЗОРАТ**

**2013−2014 ўқув йили**

**ИККИНЧИ СЕМЕСТР**

|  |  |
| --- | --- |
| **Модулнинг номи:** | Жиноят процессуал ҳуқуқи |
| **Ўтказилиш санаси:** |  |
| **Ўтказилиш вақти:** |  |
| **Имтиҳон санаси:** |  |
| **Бериладиган вақт:** | **120 минут** |
|  | |
| **Бўлимлар сони:** | **Имтиҳон варақаси икки қисмдан: А ва Б қисмларидан ташкил топган. А қисмдаги ҳар бир саволга 35% гача ва Б қисмдаги ҳар бир савол 30%гача балл билан баҳоланади.** |
| **Саволларнинг**  **жами сони:** | **50** |
| **Талабаларга имтиҳон аудиториясига ўзлари билан дарслик, маъруза матни, тарқатма материал, маълумот сақловчи техник воситалар, шпаргалкалар ва шунга ўхшаш ашёларни олиб кириш тақиқланади.** | |

**ТАЛАБАЛАГА ҚЎЛЛАНМА:**

|  |
| --- |
| **Сиз А қисмдаги ихтиёрий ИККИ ва Б қисмдаги БИТТА саволни танлаб олишингиз керак.** |

Ҳар бир саволга жавоб дафтарнинг янги бетидан бошланади ва савол рақами кўрсатилади.

**ИМТИҲОНОЛДИ ИМТИҲОН ОЛУВЧИ ТОМОНИДАН ТУШУНТИРИШ БЕРИЛМАГУНЧА САВОЛЛАРГА ЖАВОБ ЁЗИШНИ БОШЛАМАНГ.**

**А қисм:**

**Ушбу қисмдан исталган ИККИ саволга жавоб беришингиз керак.**

Якуний назорат учун саволлар, 2-курс.

1. Жиноят ишларини юритиш, жиноят содир этилган жойдан қатъий назар, башарти Ўзбекистон Республикасининг бошқа давлатлар билан тузилган шартнома ва битимларида ўзгача қоидалар белгиланмаган бўлса, иш юзасидан суриштирув, дастлабки тергов ва суд муҳокамаси юритилаётган пайтда амалда бўлган қонун ҳужжатларига мувофиқ олиб борилади.

*Суд, прокуратура, тергов, суриштирув ва адвокатура органларининг процессуал фаолиятини ташкил қилишда Ўзбекистон Республикаси Олий суди Пленумининг ҳамда Раёсатининг ва ҳайъатларининг муайян ишлар бўйича Олий суд ахборотномасида (“Қонун номи билан” ­- “Именем закона”) нашр этиладиган раҳбарий қарорлар процессуал қоидаларни қўллашда қандай аҳамиятга эга.*

[35 фоиз]

2. Жиноят-процессуал қонуни муайян вақтда қабул қилинади ва муайян давр мобайнида амал қиладики, бу қонуннинг вақт бўйича амал қилишидир.

*Жиноят-процессуал қонунининг кучга кириши, ижро этилиши, маълум шароитлар сабабли ўзгариши ва ўз вазифаларини адо этгач, ниҳоясига етиш вақтини таҳлил қилинг ва бошқа хуқуқ сохаларига ҳавола қилган холда асосланг.*

[35 фоиз]

3. Жиноят процессида ўзларига берилган ҳуқуқлардан фойдаланиш, зиммаларига юклатилган барча вазифаларни бажариш орқали иштирок этадиган давлат органлари, мансабдор шахслар, фуқаролар, жамоат бирлашмалари, жамоаларнинг вакиллари, шунингдек турли фан, касб- ҳунарга оид соҳалар юзасидан эксперт, мутахассис ва таржимонлар иштирок этиш ҳолатлари назарда тутилган.

*Улар ўз-ўзини процессда иштирок этишини рад қилиш ва процессда иштирок этишга монелик қиладиган ҳолатларни процессуал нормаларга таянган ҳолда асосланг ва уларнинг аҳамиятини таҳлил этинг.*

[35 фоиз]

4. Далилларни таснифлаш бир неча асосларга кўра амалга оширилиб, бу кўп тармоқли тизим ҳисобланади.

*Далилларни таснифлашнинг амалий аҳамияти миллий жиноят-процессуал қонунчилигимизда қандай қайд этилганлигини таҳлил қилинг.*

[35 фоиз]

1. Одил судловни амалга оширишда судьялар ва халқ маслаҳатчилари мустақилдирлар ҳамда фақат қонунга бўйсунадилар. Судьялар ва халқ маслаҳатчилари жиноят ишларини қонун асосида кўриб чиқадилар ва ҳал қиладилар.

*Судьяларнинг мустақиллиги ва уларнинг фақат қонунга бўйсуниши принципининг амалий ва илмий аҳамияти ҳақида тўхталинг.*

[35 фоиз]

1. Ҳар бир ҳуқуқ соҳасининг асосий раҳбарий ғоялари - принциплари мавжуд. Бу ҳуқуқ соҳасини алоҳида тармоққа ажратишга хизмат қилувчи асослардан бири ҳисобланади.

*Жиноят процессуал ҳуқуқининг қандай принциплари мавжуд? Уларнинг миллий ҳуқуқ тизимида мустаҳкамланиши қай даражада?*

[35 фоиз]

1. Жиноят процессининг иштирокчилари ўзларига берилган ҳуқуқлардан фойдаланиш, зиммаларига юклатилган барча вазифаларни бажариш орқали иштирок этадиган давлат органлари, мансабдор шахслар, фуқаролар, жамоат бирлашмалари, жамоаларнинг вакиллари, шунингдек турли фан соҳалари юзасидан иштирок этадиган эксперт, мутахассис ва таржимонлар ҳисобланадилар.

*Жиноят процессида эксперт, мутахассис ва таржимонларнинг иштирокини баён қилинг. Мазкур шахсларнинг ҳуқуқ ва мажбуриятлари қандай?*

[35 фоиз]

1. Суд ва ҳуқуқни муҳофаза қилувчи органлар фаолиятида жамоат ташкилотлари ва фуқаролар иштироки қонунийлик ва ҳуқуқ-тартиботни, фуқароларнинг ҳуқуқлари ва эркинликларини ҳимоя қилишга йўналтирилган. Амалдаги жиноят-процессуал қонун ҳужжатларида жамоатчилик иштирокининг турли шакллари назарда тутилган.

*Жамоатчиликнинг жиноят процессидаги иштироки ҳақида тўхталинг. Жамоат ҳимоячилари ҳамда жамоат айбловчиларининг процессуал ҳуқуқ ва мажбуриятларини баён қилинг.*

[35 фоиз]

1. Ижтимоий хавфли қилмишнинг юз берган-бермаганлиги­ни, шу қилмишни содир этган шахснинг айбли-айбсизлигини ва ишни тўғри ҳал қилиш учун аҳамиятга молик бошқа ҳолатларни суриштирувчининг, терговчининг ва суднинг қонунда белгиланган тартибда аниқлашига асос бўладиган ҳар қандай ҳақиқий маълумотлар жиноят иши бўйича далил ҳисобланади.

*Жиноят процессида далилларга таъриф беринг. Ашёвий далил ва шахсий далилларни бир-биридан фарқини кўрсатинг?*

[35 фоиз]

1. Жиноят-процессуал қонунчилигида исботланиши лозим бўлган ҳолатлар белгиланган бўлиб, исботлаш жараёни далилларни тўплаш, текшириш ва баҳолашдан иборатдир.

*Жиноят процессида исботлаш доираси ҳақида тўхталинг. Бу борада Ўзбекистон Республикаси Олий суди Пленумининг тушунтиришларини изоҳланг.*

[35 фоиз]

1. Далилларга қўйилган талаблар тўғри бажарилган такдирдагина, жиноятни очиш мумкин. Исботлаш жараёни далилларни тўплаш, текшириш ва баҳолашдан иборат. Бундан кўзланган асосий мақсад ҳақиқатни аниқлашдир. Исботлаш доираси билан исботланиши лозим бўлган ҳолатлар бир-бири билан узвий боғлиқ.

*Далиллар тушунчасини баён қилинг. Исбот қилиш иштирокчилари ҳақида тўхталинг. Фикрингизни илмий ва қонуний жиҳатдан асосланг.*

[35 фоиз]

1. Ўзбекистон ҳудудида жиноят-процессуал қонунчилигининг ривожланиши ўзининг алоҳида хусусиятлари билан ажралиб туради. Бугунги кундаги Ўзбекистон миллий жиноят-процессуал қонунчилигини халқаро конвенцияларда назарда тутилган талабларга жавоб бериши бўйича қатор ислоҳотлар амалга оширилди.

*Ўзбекистон жиноят процессуал қонуни, тушунчаси, унинг либераллаштириш тарихий жараёнини ёритиб беринг.*

[35 фоиз]

1. Далил кучига эга ҳужжатлар жиноят-процессуал қонунчилигида белгиланган. Баённомани юритиш маъсулияти суриштирувчи, терговчига, суд муҳокамаси баённомаси эса − раислик қиладиган судья ва суд мажлиси котибига юклатилган.

*Ёзма ва ашёвий далиллар ҳақида фикр юритинг. Улар бошқа турдаги далиллардан қандай фарқ қилади?*

[35 фоиз]

1. Жиноят-процессуал мажбурлов чоралари жиноят процессида иштирок этувчи шахслар хулқ-атворига таъсир этиш усуллари сифатида қўлланиладиган жиноят процессуал тусдаги чоралар ҳисобланади. Ушлаб туриш жиноятни содир этишда гумон қилинаётган шахсни унинг жиноий фаолият билан шуғулланишига барҳам бериш, қочиб кетишининг, далилларни яшириши ёки йўқ қилиб юборишининг олдини олиш мақсадида қисқа муддатга озодликдан маҳрум қилишдан иборатдир.

*Ушлаб туришнинг процессуал мажбурлов аҳамияти ва ушлаб туришнинг қонуний асослари нимадан иборат. Уларга нисбатан фикрингиз қандай ва бу асосларга яна нималарни киритиш мумкин, деб ўйлайсиз?*

[35 фоиз]

1. Ижтимоий хавфли қилмишнинг юз берган-бермаганлигини, шу қилмишни содир этган шахснинг айбли-айбсизлигини ва ишни тўғри ҳал қилиш учун аҳамиятга молик бошқа ҳолатларни суриштирувчининг, терговчининг ва суднинг қонунда белгиланган тартибда аниқлашига асос бўладиган ҳар қандай ҳақиқий маълумотлар жиноят иши бўйича далил ҳисобланади.

*Мақбул далил деганда қандай далил тушунилади? Мақбулликка қўйиладиган талаблар қандай? Бу борада Олий суд Пленумининг тушунтиришларини баён қилинг.*

[35 фоиз]

1. Суриштирув органлари, терговчи, прокурор ва суд гумон қилинувчи, айбланувчи ва судланувчига унга берилган ҳуқуқларини тушунтириб беришлари ҳамда у ўзига қўйилган айбловдан ҳимояланиши учун қонунда тақиқланмаган барча восита ва усуллардан фойдаланиши мумкин.

*Жиноят процесси иштирокчиларининг ҳуқуқ ва мажбуриятлар ҳақида тушунтириш берилиши, жиноят-процессуал восита ва усулларнинг аҳамияти ва долзарблигини қонунчиликка асосланиб изоҳлаб беринг.*

[35 фоиз]

1. Барча судларда, давлат сирларини қўриқлаш манфаатларига зид келадиган, шунингдек, жинсий жиноятлар тўғрисидаги ишлар кўриладиган ҳолларни истисно қилганда, жиноят ишлари ошкора кўрилади.

*Судда жиноят ишларини ошкора кўрилиши ва жамоатчилик иштирокининг миллий қонунчилигимиз ва халқаро ҳуқуқ нормаларида ифода этилишининг аҳамияти ва процессуал фаолиятни амалга оширишдаги ўрнини тахлил қилинг.*

[35 фоиз]

1. Суриштирувчи, терговчи ёки суд тирик одамнинг, мурданинг, ҳайвоннинг, ўсимликнинг, буюмнинг, материалнинг ёки модданинг хусусиятларини ўзида акс эттирувчи намуналар олишга, башарти уларнинг экспертиза текшируви эксперт олдига қўйилган саволларни ҳал қилиш учун зарур бўлса, ҳақлидир.

*Экспертиза текшируви учун намуналар олиш тартиби ва турлари, ушбу фаолиятни амалга оширишга ваколатли бўлган шахслар ва органлар доираси, ушбу фаолиятнинг жиноятларни тез ва тўла очишдаги ахамияти қандай?*

[35 фоиз]

19. Дастлабки терговда жиноятларни олдини олиш мақсадида терговчи асослантирилган тақдимнома, суд эса ажрим чиқаради.

*Хусусий ажрим чиқаришдан мақсад нима? Тақдимнома ва хусусий ажримни ўхшаш ва фарқли жиҳатларини нималарда кўриш мумкин? Умумий жиҳатлари нималарда кўринади?*

[35 фоиз]

20. Ушлаб туриш жиноятни содир этишда гумон қилинаётган шахсни унинг жиноий фаолият билан шуғулланишига барҳам бериш, қочиб кетишининг, далилларни яшириши ёки йўқ қилиб юборишининг олдини олиш мақсадида қисқа муддатга озодликдан маҳрум қилишдан иборатдир?

*Ушлаб туришнинг асослари, муддати ва мақсади қандай? Фикрингизни қонуний жиҳатдан асослантиринг.*

[35 фоиз]

21. Далиллар тергов ва суд ҳаракатларини юритиш: гумон қилинувчини, айбланувчини, судланувчини, гувоҳни, жабрланувчини, экспертни сўроқ қилиш; юзлаштириш; таниб олиш учун кўрсатиш; кўрсатувни ҳодиса рўй берган жойда текшириш; олиб қўйиш; тинтув; кўздан кечириш; гувоҳлантириш; мурдани эксгумация қилиш; эксперимент ўтказиш; экспертиза тадқиқотларини ўтказиш учун намуналар олиш; экспертиза ва тафтиш тайинлаш; тақдим этилган ашёлар ва ҳужжатларни қабул қилиш; телефонлар ва бошқа сўзлашув қурилмалари орқали олиб борилган сўзлашувларни эшитиш йўли билан тўпланади.

*Мурдани эксгумация қилиш, телефонлар ва бошқа қурилмалар орқали олиб борилган сўзлашувларни эшитиб туриш ҳаракатларининг процессуал тартибини тушунтиринг.*

[35 фоиз]

22. Жиноят судлов ишларини юритишнинг самарадорлигига ёрдам берадиган иштирокчилардан бири холис ҳисобланади.

*Холисларнинг жиноят процессида иштирок этиш тартибини тушунтиринг. Холис сифатида иштирок этишдан бош тортиш мумкинми*?

[35 фоиз]

23. Жиноят-процессуал кодексининг 87-моддасида кўрсатувларни ҳодиса содир бўлган жойда текшириш ва юзлаштириш далиллар тўплаш усули сифатида кўрсатилган.

*Кўрсатувларни ҳодиса содир бўлган жойда текширишдан мақсад нима? Юзлаштиришдаги сўроқ қилишнинг ҳар бир қисмини изоҳланг.*

[35 фоиз]

24. Суд мажлиси котиби жиноят процесси иштирокчиларидан бири ҳисобланади.

*Суд мажлиси котибининг вазифалари нималардан иборат?*

[35 фоиз]

25. Жиноят-процессуал қонунчилигида ишда иштирок этувчи шахсларни сўроқ қилиш тартиб-қоидалари белгилаб берилган.

*Гумон қилинувчи ва айбланувчини сўроқ қилишнинг тартиби ва ўзига хос хусусиятларини тушунтириб беринг.*

[35 фоиз]

26. Жиноят иши бўйича аниқланиши лозим бўлган бирор ҳолатни билиши мумкин бўлган ҳар қандай шахс гувоҳ сифатида кўрсатув бериш учун чақирилиши мумкин.

*Гувоҳнинг ҳуқуқий ҳолати қандай? Гувоҳнинг адвокати қандай процессуал мақомга эга?*

[35 фоиз]

27. Жиноят процессига жиноят ишларини тўғри ва адолатли ҳал этилишини таъминлаш учун рад қилиш, иштирок этишга монелик қиладиган ҳолатлар институтлари киритилган.

*Судьянинг, прокурорнинг, терговчининг, суриштирувчининг ва суд мажлиси котибининг ишда иштирок этишига монелик қиладиган ҳолатлар қайсилар? Ўз фикрингизни қонун нуқтаи назаридан ёритиб беринг.*

[35 фоиз]

28. Жиноят-процессуал ҳуқуқининг асосий принципларидан бири айбсизлик презумпцияси ҳисобланади.

*Айбсизлик презумпциясининг конституциявий ҳамда махсус принцип сифатида моҳияти қандай? Ўз фикрингизни қонуний ва илмий жиҳатдан ёритиб беринг. Халқаро ҳужжатларда айбсизлик презумпциясига оид қандай қоидалар белгиланган?*

[35 фоиз]

29. Жиноят-процессуал ҳуқуқида қонуний вакил ишда иштирок этишга вояга етмаган ёхуд белгиланган тартибда муомалага лаёқатсиз деб эътироф этилган гумон қилинувчининг, айбланувчининг, судланувчининг ёки жабрланувчининг ҳуқуқ ва манфаатларини ҳимоя қилиш учун жалб қилинади.

*Қонуний вакил сифатида кимлар иштирок эта олади ва уларнинг ҳуқуқ ва мажбуриятлари қандай?* *Кимлар қонуний вакил сифатида иштирок эта олмайди?*

[35 фоиз]

30. Жамоат бирлашмалари ва жамоаларнинг жиноят процессида иштирок этиши миллий қонунчилигимизга хос бўлган хусусият ҳисобланади. Улар кўрилиши лозим бўлган ариза ва илтимослар тақдим этиш ҳуқуқига эга.

*Жамоат бирлашмалари ва жамоалар амалдаги қонунчиликка биноан қайси масалалар юзасидан мурожаат этиш ҳуқуқига эга? Қонунчиликка яна қандай масалалар бўйича мурожаат этиш ҳуқуқини киритилиши лозим деб ўйлайсиз?*

[35 фоиз]

31. Жиноят процесси принципларидан бири тенглик ҳисобланади. Жиноят ишлари бўйича одил судлов фуқароларнинг жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан қатъий назар, қонун ва суд олдида тенглиги асосида амалга оширилади.

*Процессуал тенглик принципини истисно қилувчи ҳолатлар борми? Агар бўлса, қонуний жиҳатдан тушунтириб беринг.*

[35 фоиз]

31. Реабилитация атамаси жиноят процессидаги алоҳида институтни ташкил этиб, “яроқлилигини тиклаш” деган маънони билдиради.

*Реабилитация асосларини баён қилинг. Гумон қилинувчи, айбланув­чининг айби мавжуд бўлса ҳам, жиноят иши тугатилиши мумкинми? Жавобингизни қонунга мувофиқ асосланг.*

[35 фоиз]

32. Исбот қилиш ишни қонуний, асосланган ва адолатли ҳал қилиш учун аҳамиятга эга бўлган ҳолатлар иш бўйича ҳақиқатни аниқлаш мақсадида далилларни тўплаш, текшириш ва баҳолашдан иборатдир.

*Жиноят процессида исбот қилиш иштирокчиларини неча гуруҳга бўлиш мумкин? Исбот қилиш ҳақида Ўзбекистон Республикаси Олий суди Пленум қарорларида қандай тушунтиришлар берилган?*

[35 фоиз]

33. Жиноят-процессуал кодексида белгиланишича исбот қилиш жараёнида фуқаролар, корхоналар, муассасалар ва ташкилотларнинг ҳуқуқ ва қонуний манфаатлари қўриқланиши шарт.

*Исбот қилиш жараёнида қандай ҳаракатларни амалга ошириш тақиқланади? Қандай ҳолларда далилларни қайд этишнинг процессуал шакли бузилган ҳисобланади?*

[35 фоиз]

34. Маълумотлар ва нарсалардан, улар тергов ҳаракати баённомаси ёки суд мажлиси баённомасида қайд этилганидан кейингина далил сифатида фойдаланиш мумкин. Баённомалар юритиш учун масъулият суриштирув ва дастлабки тергов босқичида суриштирувчи ва терговчи, судда эса, раислик қилувчи ва суд мажлиси котиби зиммасига юклатилади.

*Далилларни қайд этишда ёрдамчи усуллар ҳам борми? Далилларни баённомада қайд этишда унга қандай ҳужжатлар илова қилинади? Фикрингизни қонуний асосланг.*

[35 фоиз]

35. Жамоат бирлашмалари ва жамоалар суд муҳокамасида жамоат айбловчиси ёки жамоат ҳимоячиси тариқасида иштирок этиш учун ўз вакилларини юборишлари мумкин.

*Жамоат айбловчиси ёки жамоат ҳимоячисининг қандай ҳуқуқлари ва мажбуриятлари мавжуд*?

[35 фоиз]

36. Келиб чиқишини, кимга тегишлилигини, маълум мақсадларда фойдаланилганлигини ёки фойдаланишга яроқлилигини, қўлдан-қўлга ўтганлиги ёки турган жойи ўзгарганлигини, у ёки бу моддалар, нарса, жараён ва ҳодисалар таъсир этганлигини аниқлаш мумкин бўлган физикавий аломатлар ёки белгиларга, шунингдек иш ҳолатларини аниқлашга хизмат қиладиган ҳар қандай бошқа аломатлар ва белгиларга эга бўлган нарса ашёвий далил ҳисобланади.

*Ашёвий далилларни сақлаш ва бошқа жойга юбориш қандай тартибда амалга оширилади? Агар ашёвий далиллар пул, қимматли қоғозлар, валюта бойликлари ва заргарлик буюмларидан иборат бўлса, қандай ҳаракатлар амалга оширилади?*

[35 фоиз]

37. Суриштирувчи ёки терговчи гувоҳни, жабрланувчини, гумон қилинувчини ва айбланувчини суриштирув, дастлабки тергов ўтказиладиган жойда ёки сўроқ қилинувчи қаерда бўлса, ўша жойда, суд эса, суд муҳокамаси юритилаётган жойда сўроқ қилади.

*Қандай ҳолатларда шахснинг ўқиш, ишлаш ёки турар жойида сўроқ қилиш амалга оширилади? Бошқа тергов ҳаракатини ўтказиш жойида ҳам сўроқ ўтказилиши мумкинми? Касалхонада, вокзалда, дам олиш жойида, кемада, самолётда сўроқ ўтказиш мумкинми? Жавобингизни асосланг.*

[35 фоиз]

38. Гувоҳ, жабрланувчи, шунингдек озодликда юрган гумон қилинувчи, айбланувчи ва судланувчи суриштирувчига, терговчига, прокурорга ва судга чақирув қоғози билан чақирилади. Чақирув қоғози почта орқали жўнатилади ёки чопар орқали топширилади. Чақирув телефонограмма, телеграмма, радиограмма билан ёки телефакс орқали ҳам бўлиши мумкин.

*Сўроқ қилувчи шахсни сўроқ қилишда дастлаб қандай харакатларни амалга ошириш керак? Уларнинг кема-кетлигини кўрсатинг. Сўроқ жараёнида суриштирувчи, терговчи, прокурор ва суднинг қандай ҳаракатлари тақиқланади?*

[35 фоиз]

39. Эҳтиёт чораси айбланувчи, судланувчининг суриштирувдан, дастлабки терговдан ва суддан бўйин товлашининг олдини олиш; унинг бундан кейинги жиноий фаолиятининг олдини олиш; унинг иш бўйича ҳақиқатни аниқлашга ҳалал берадиган уринишларига йўл қўймаслик; ҳукмнинг ижро этилишини таъминлаш мақсадида қўлланилади*.*

*Эҳтиёт чораларининг қандай турлари мавжуд? Эҳтиёт чораси қўлланилиши мумкин бўлган шахслар тўғрисида фикр билдиринг. Фикрингизни қонуний ва илмий жиҳатдан асослаб беринг.*

[35 фоиз]

40. Бугунги кунда қамоққа олиш тарзидаги эҳтиёт чораси амалиётда кенг қўлланилади ва самарадор ҳисобланади. Бу эҳтиёт чорасини қўллашда мансабдор шахс албатта процессуал нормаларда белгиланган қоидалар доирасига қатъий риоя этган ҳолда ҳаракатланиши талаб этилади.

*Қамоққа олиш тарзидаги эҳтиёт чорасини қўллаш асослари ва тартибини тушунтириб беринг. Тушунчангизни илмий ва қонуний жиҳатдан асослаб беринг.*

[35 фоиз]

41. Жиноят процессида қўлланиладиган қамоққа олиш тарзидаги эҳтиёт чораси ҳар хил муддатга бўлиши мумкин. Умумий тартибда бу муддат кўпи билан уч ойни ташкил этади.

*Алоҳида ҳолларда уч ойлик муддатни узайтириш асосларини ва тартибини тушунтиринг. Жиноят иши қўшимча терговга қайтарилганида қамоқда сақлаб туриш муддатини ҳисоблаб чиқиш қандай бўлади?*

[35 фоиз]

42. Жаҳон амалиётида кенг тарқалган жиноий-процессуал эҳтиёт чораси гаровдир. Ўзбекистоннинг миллий ҳуқуқ тизимида ҳам гаров жиноят процессуал эҳтиёт чораси сифатида тан олинган.

*Гаровни қўллашнинг процессуал асоси, тартиби ва қоидаларини тушунтириб беринг. Фикрларингизни қонуний ва илмий жиҳатдан асослаб беринг.*

[35 фоиз]

43. Жиноят-процессуал кодексида шахсий кафиллик ва жамоа кафиллиги сингари эҳтиёт чоралари белгилаб берилган.

*Шахсий кафиллик ва жамоа кафиллиги нима? Ҳар бирига алоҳида тўхталинг. Уларнинг ўхшаш ва фарқли жиҳатлари нималарда кўринади?*

[35 фоиз]

44. Башарти айбланувчи, судланувчи ўз иш жойида қолса, жиноят иши бўйича ҳақиқатни аниқлашга ёки жиноят оқибатида етказилган зарарнинг ўрнини қоплашга тўсқинлик қилади ёхуд жиноий фаолиятини давом эттиради, деб ҳисоблашга етарли асослар мавжуд бўлса, улар лавозимидан четлаштирилиши мумкин.

*Процессуал мажбурлов чораси сифатида лавозимидан четлаштириш чорасининг асослари ва муддати, бу ҳақида илтимоснома қўзғатиш ва илтимосномани кўриб чиқиш тартибини тушунтириб беринг.*

[35 фоиз]

45. Шахсни унга таниб олиш учун бирор объектни кўрсатишдан олдин сўроқ қилиш унинг жиноий ҳодиса ҳақидаги хотирасини яна бир эслаб, тикланиши ва илгари кузатмаган алоҳида хусусиятларни ҳам эслаши ва тергови олиб борилаёт­ган жиноят иши юзасидан ҳақиқатни аниқлашга кўмаклашиши мумкин.

*Таниб олиш учун кўрсатишга қўйиладиган талаблар қандай? Таниб олувчи шахс таниб олиниши керак бўлган шахснинг қандай белгиларини аниқ кўрсатиб бериши керак? Шахсни таниб олиш учун кўрсатишдан олдин терговчи қандай ҳаракатларни амалга ошириши шарт?*

[35 фоиз]

46. Агар суд-тиббий ёки суд-психиатрия экспертизасини ўтказишда айбланувчини, судланувчини стационар кўрикдан ўтказиш зарурати вужудга келса, улар тегишли тиббий муассасага жойлаштирилиши мумкин.

*Процессуал мажбурлов чораси сифатида шахсни тиббий муассасага жойлаштириш чорасининг асослари ва муддати, бу ҳақида илтимоснома қўзғатиш ва илтимосномани кўриб чиқиш тартибини тушунтириб беринг. Мазкур чоранинг бошқа жиноят-процессуал чоралардан фарқи нимада?*

[35 фоиз]

47. Бевосита жиноят туфайли ёки ақли норасо шахснинг ижтимоий хавфли қилмиши натижасида фуқароларга ва юридик шахсларга етказилган мулкий зиённи қоплаш, шунингдек жабрланувчини дафн этиш ёки унинг стационарда даволаниш харажатларини ҳамда суғурта тариқасида унга тўланган пул, нафақа ёки пенсия пулини ундириш тўғрисидаги фуқаровий даъволар жиноят процессида кўрилади.

*Фуқаровий даъвони қўзғатиш ва фуқаровий даъвогар деб топиш асослари қандай? Фуқаровий даъвонинг реабилитациядан фарқи нимада?*

[35 фоиз]

48. Ҳукмнинг мулкий ундиришлар тўғрисидаги қисми ижросини таъминлаш қай даражада бўлиши жиноят ишининг адолатли ҳал этилганлик даражасини кўрсатувчи белгилардан бири ҳисобланади.

*Ҳукмнинг мулкий ундиришлар тўғрисидаги қисми ижросини таъминлаш қандай усуллар ва йўллар орқали амалга оширилади. Бунда суднинг ва бошқа иштирокчиларнинг ўрни қандай?*

[35 фоиз]

49. Муддатлар барча ҳуқуқ соҳалари учун хос институт ҳисобланади. Жиноят-процессуал кодексида белгиланган муддатлар, шунингдек қонунда назарда тутилган ҳолларда суриштирувчи, терговчи, прокурорнинг қарори ёки суднинг ажрими билан тайинланган муддатлар соатлар, суткалар ва ойлар билан ҳисобланади.

*Жиноят-процессуал ҳуқуқида муддатларнинг аҳамияти қандай? Уларни ҳисоблаш тартиби ва бунда эътибор бериладиган ҳолатлар нималар? Фикрларингизни жиноят-процессуал муддатлардан мисол келтирган ҳолда асослаб беринг.*

[35 фоиз]

50. Жиноят-процессуал чиқимлар жиноят ишларини юритиш ва тўғри ҳал этиш даврида вужудга келувчи чиқимлар ҳисобланади. Жиноят-процессуал чиқимлар фуқаролик процессуал чиқимлардан фарқланувчи ва ўхшаш жиҳатларга эга.

*Жиноят-процессуал чиқимлар нималардан иборат? Процессуал чиқимларнинг ундириш тартиби қандай? Бунда фуқаролик-процессуал чиқимларни ундиришдан қандай фарқли ва ўхшаш томонлар мавжуд?*

**Б қисм:**

**Ушбу қисмдан исталган БИТТА масалага жавоб беришингиз керак.**

Якуний назорат учун масалалар, 2-курс.

1. Хоразм вилояти Урганч шаҳар прокуратураси катта терговчиси томонидан 2013 йил 17 октябрь куни фуқаро А. ва Б. лар босқинчилик жиноятини содир этганликда айбланиб, жиноят иши қўзғатилди. Ишнинг ҳолатига кўра А. ва Б. лар 11 октябрь кеч соат 23:00 лар атрофида фуқаро Р. нинг уйига ўғирлик қилиш мақсадида киришган ва уй эгаси Р. га оғир тан жароҳати етказишган. Ишни тергов қилиш давомида терговчи томонидан ишга мутахассис ва экспертлар жалб қилинди. Эксперт ва мутахассисларнинг ҳулосасига кўра терговчи А. ва Б. ларнинг жиноятларини исбот қилиб берди. Бироқ А. ва Б. ларнинг ҳимоячиси терговчининг хатти-ҳаракатлари устидан прокурорга шикоят қилиб, ишга эксперт ва мутахасислар нотўғри жалб қилинганлигини, шунингдек ишга холислар жалб қилинмаганлигини айтди.

1. *Берилган масалада терговчи томонидан амалга оширилган тергов ҳаракатлари процессуал қоидалар доирасидами?*
2. *Жиноят процессида эксперт қачон ишга жалб қилиниши керак? Экспертга қўйилган талаблар қандай?*
3. *Ушбу ҳолатда ишга мутаҳасис жалб қилиниши керакми? Агар жалб қилиш керак бўлса қандай талабларга жавоб бериши керак?*
4. *Холис ва экспертнинг хулосалари қандай далил ҳисобланади?*
5. *Ушбу ҳолатда прокурор қандай йўл тутиши керак?*

[30 фоиз]

2. 2013 йил ёз кунларининг бирида Сурхондарё вилояти Денов тумани Салимов кўчаси 11-уйда яшовчи фуқаро Д. ЎзР ЖКнинг 97-моддаси 2-қисми “б” банди билан айбланади. Суриштирувчи томонидан воқеа жойини кўздан кечириш мақсадида айбланувчи Д. нинг эрталаб соат 05:00 да воқеа жойига олиб бориб, воқеа жойини текшириш ва айбланувчи ҳаракатларини ўрганиш мақсадида суриштирувчи айбланувчи Д.ни сўроқ қила бошлади. Суриштирувчи воқеа жойидан топилган далилий-ашёларни бир жойга йиға бошлади. Д. нинг кўрсатмасига биноан ховлисининг четига мархумга тегишли буюмларнинг бир қисми кўмилганлиги ҳақидаги кўрсатма орқали ўткир тиғли белкурак билан ерни ковлай бошлади ва эътиборсизлиги оқибатида далилларга зиён етди.

1. *Суриштирувчининг ҳаракатларига қонуний жиҳатдан баҳо беринг? Суриштирувчи ушбу турдаги жиноят ишларини олиб бориш ваколатига эгами?*
2. *Берилган ишда воқеа жойини кўздан кечириш амалга оширилишида процессуал қоидаларга риоя этилганми?*
3. *Суриштирувчи сўроқ қилиш ёки ҳодиса жойини кўздан кечириш тергов харакатини ўтказишга хақлими? Ушбу холат юзасидан прокурор санкцияси талаб этиладими?*
4. *Берилган вазиятда суриштирувчининг ҳаракатлари қонун ҳужжатларига тўғри келадими?*
5. *Суриштирувчи томонидан процессуал ҳаракатлар олиб бориш учун суриштирув органи раҳбарининг розилиги талаб этиладими?*

[30 фоиз]

1. Фуқаролиги бўлмаган Р. ва М. лар олдиндан тил бириктирган ҳолда Мирзо Улуғбек туманида жойлашган кўп қаватли уйда яшовчи фуқаро С. нинг хонадонида Ўзбекистон Республикаси Жиноят кодексининг 169-моддаси 2-қисмида назарда тутилган ўғирлик жиноятини содир этишади. Терговчи С.нинг аризасига биноан жиноят ишини қўзғатиш тўғрисида қарор чиқаради. Жиноят иши юзасидан олиб борилган тезкор-қидирув тадбирлари натижасида фуқаролиги бўлмаган Р. ва М. лар гумон қилинувчи тариқасида жиноят ишига жалб қилинади. Р. ва М.ларнинг вақтинча турар жойида тинтув ўтказилади. Уларнинг хонадонидан фуқаро С.га тегишли буюмлар топилади. Шунингдек, тинтув мобайнида фуқаро С.га тегишли бўлмаган оқ кукунсимон модда топилади. Терговчи қолган далилларга оқ кукунсимон моддани қўшиб ашёвий далил сифатида олиб, баённома тузиб, расмийлаштиради. Терговчи топилган далилий-ашё юзасидан қўшимча айб элон қилади.
2. *ЎзР ЖПКнинг фуқаролиги бўлмаган шахсларга нисбатан амал қилишини тушунтириб беринг.*
3. *Далилларга баҳо беринг ҳамда уларни таснифланг. Ушбу ҳолатда нималар ашёвий далил ҳисобланади?*
4. *Тинтув ўтказиш асослари ва тартибига риоя қилинганми? Тинтув қилиш тиртибини тушунтиринг?*
5. *Терговчининг ҳаракатларига қонуний баҳо беринг.*
6. *Жиноят процессида иштирок этишга монелик қиладиган холатлар ва рад қилилишлар тартиби қандай? Терговчининг ўзини ўзи рад қилиши асослими?*

[30 фоиз]

4. Тошкент шаҳар Олмазор тумани Фурқат кўчаси 3-уйда яшовчи 17 ёшли фуқаро Маликов М. Ўзбекистон Республикаси Жиноят кодексининг 139-моддаси 3-қисми, яъни ғаразгўйлик ва бошқа паст ниятларда туҳмат жиноятини содир этганликда айбланувчи сифатида Олмазор тумани ИИБ катта терговчиси Ф. нинг қарорига кўра жиноят ишига жалб қилинди. Терговчи айбланувчи Маликов М.га нисбатан қамоққа олиш тарзидаги эҳтиёт чорасини қўллаш тўғрисида судга илтимоснома киритади. Суд ишнинг ҳолатларини ўрганиб қамоққа олиш тарзидаги эҳтиёт чорасини қўллаш тўғрисида илтимосномани қаноатлантириш тўғрисида қарор чиқаради. М.нинг ҳимоячиси суднинг қарорига нисбатан орадан бир ҳафта ўтгандан сўнг апелляция шикояти билан мурожаат қилди.

1. *Вазиятга ҳуқуқий баҳо беринг.*
2. *Терговчининг Маликов М.га нисбатан қамоққа олиш тарзидаги эҳтиёт чорасини қўллаш тўғрисидаги илтимосномаси жиноят процессуал қонунчилиги жиҳатидан асослими?*
3. *Суднинг қамоққа олиш тарзидаги эҳтиёт чорасини қўллаш тўғрисида илтимосномани рад этиш тўғрисида қарори қонунийми? Қонуний жиҳатдан асослантиринг.*
4. *Гумон қилинувчи, айбланувчиларга нисбатан қамоққа олиш тарзидаги эҳтиёт чорсини қўллаш тўғрисида Олий суд Пленуми қандай тушунтиришлар беради?*

[30 фоиз]

5**.** Кеч соат 22:00 да Миллий боғда оғир тан жароҳати олиб, ўрта ёшлардаги аёл киши М. оғир аҳволда топилган. Аёл касалхонага олиб кетилаётганда фақат “Севгилим, Д. ака, мен сизсиз яшай олмайман”, деб такрорлайди. Аммо М. касалхонага келгунча вафот этади.

Суд тиббий экспертининг вафот этган аёлни ўрганиб чиқиб, берган хулосасига кўра М. ўткир тиғли пичоқдан вафот этганлиги маълум бўлади. Аслида эса М. ўткир тиғли пичоқдан эмас, балки унинг кўкрак қисмига берилган бир қанча зарбалардан кейин оғир аҳволга келган ва вафот этганлиги қайта экспертизада аниқланган.

Терговчи эса жабрланувчи М. оқшом пайти ўз таниши Д. билан бирга, ўша ҳиёбонда бўлганлигини аниқлаб, у ердан ўткир тиғли пичоқ топилганлигини айтиб, Д.га ўз айбига иқрор бўлишини айтади. Д. эса унинг учун севган қизи ҳамма нарсадан азизлиги, унинг вафот этганлиги учун ўзининг ҳам яшагиси келмаётганлигини, терговчига хоҳлаганини қилишини билдиради.

Терговчи Д.нинг бундай “айбига иқрорлиги”ни эшитиб, барча асослар етарли деб ҳисоблайди. Д.ни жиноят ишига айбланувчи тариқасида иштирок этишга жалб қилиш тўғрисида қарор чиқаради.

*1) Юқоридаги вазиятда терговчининг ҳаракатлари жиноят-процессуал қонунчилигига тўғри келадими?*

*2) Берилган ҳолатда қандай далиллар мавжуд. Далилларни таснифланг. Ўткир тиғли пичоқ қандай далил турига киради. Далилларни ишга қўшиб қўйиш ҳамда баённомада қайд этиш тартибини қандай? Ишдаги далилларга ким баҳо беради?*

*3) Шахснинг айбига иқрор бўлиши ҳақида тўхталинг. Айбга иқрор бўлиш далил кучига эгами?*

*4) Терговчининг ҳаракатларига баҳо беринг, унинг қарори асослими?*

*5) Экспертнинг хулосасига далил сифатида баҳо беринг.*

*6) Экспертнинг била туриб ёлғон хулоса бериш оқибатлари нималардан ибоарт?*

[30 фоиз]

6. 2013 йил 24 январь куни кеч соат 21:30 лар атрофида Тошкент вилояти Бўстонлиқ тумани Ғазалкент шаҳри Элдар Асанова кўчаси 7-уйда истиқомат қилувчи Э.Тоштемиров ўз хонадонида қўшниси Н. Бекмуродовнинг кўксига жаҳл устида 3 маротаба пичоқ санчди. Жабрланувчининг оила аъзолари томонидан етказилган тезкор хабарга мувофиқ, Тошкент вилояти Бўстонлиқ тумани ички ишлар бошқармаси катта терговчиси И. Абдураҳмонов жиноят содир этилган жойга етиб келади ва жиноят ишини қўзғатмай туриб, жойни кўздан кечириш, шунингдек, экспертиза тайинлаш каби тергов ҳаракатларини амалга оширади. Кейинчалик жиноят ишини қўзғатиш тўғрисида қарор чиқарди. Терговчи И.Абдураҳмонов айбланувчи Тоштемировнинг руҳий ҳолатини нормал эмас деб топиб, унга нисбатан қамоққа олиш тарзидаги эҳтиёт чорасини қўллаш ҳақида қарор чиқарди. Жиноят ишида айбланувчи сифатида иштирок этишга жалб қилинган Э.Тоштемиров берган кўрсатмаларига мувофиқ, сўроқ баённомаси тўлдирилди, бироқ Э.Тоштемиров баённомани имзолашдан бўйин товлади. Кейинчалик суд мажлисида жиноят иши қўзғатилмасдан туриб ўтказилган тергов ҳаракатлари натижасида тўпланган далилларни номақбул деб топилишини талаб қилди.

1. *Ҳодиса жойни кўздан кечириш, экспертиза тайинлаш каби тергов ҳаракатларини амалга ошириш тартиби қандай?*
2. *Айбланувчи сўроқ баённомасини имзолашдан бош тортса, терговчи қандай ҳаракатни амалга ошириши лозим бўлади? Сўроқ қилинган айбланувчи сўроқ қилиш баённомасига имзо чека олмайдиган ҳолатда бўлсачи?*
3. *Агар айбланувчи вояга етмаган шахс бўлса, уни сўроқ қилиш тартиби ҳамда унга нисбатан қамоққа олиш тарзидаги эҳтиёт чорасини қўллаш тартиби қандай бўлади?*
4. *Берилган масалага кўра терговчининг эҳтиёт чораси сифатида қамоққ олишни қўллагани асослими?*
5. *Айбланувчини сўроқ қилиш тартибини, терговчи томонидан қандай процессуал ҳаракатлар амалга ошириш лозимлигини ҳамда ушбу тергов ҳаракатининг бошқа иштирокчиларни сўроқ қилишдан фарқли жиҳатларини ёритиб беринг.*

[30 фоиз]

6. Фарғона вилояти Фарғона шахар Соҳибқирон Темур кўчаси 45-уй 20-хонадонда доимий рўйхатда турувчи фуқаро Ибрагимовнинг ҳаракатлари юзасидан Фарғона шахар ИИБ терговчиси Хасанов томонидан жиноят иши қўзғатилди. Фуқаро Ибрагимов қўзғатилган жиноят иши юзасидан айбланувчи сифатида ишга жалб қилинди.

Дастлабки тергов жараёнида айбланувчи Ибрагимовнинг берган кўрсатмасида ўзи истоқомат қилиб турган хонадондаги сейфда у томонидан ўғирланган 10 минг АҚШ доллари миқдоридаги пул борлигини маълум қилди. Фарғона шахар ИИБ терговчиси Хасанов айбланувчи Ибрагимовнинг берган кўрсатмасига биноан ўғирланган 10 минг АҚШ долларни олиб, жиноят ишига қўшиб қўяди ва бу ҳақида қарор чиқариб, айбланувчи Ибрагимов билан бирга унинг хонадонига келади, холислар сифатида иккита қўшнисини фуқаролар Дадабоев ва Ортиқовларни ҳам чақирди.

Терговчи Хасанов аввал қарорни ўқиб берди ва айбланувчи Ибрагимовга ўғирланган 10 минг АҚШ долларни ўз ихтиёри билан топширишни таклиф қилди. Айбланувчи Ибрагимов хонадонидаги сейфни очиб ундан ўғирланган 10 минг АҚШ доллари миқдоридаги суммани олиб, уни терговчи Хасановга тақдим этди ва терговчи Хасанов холислар Дадабоев ва Ортиқовларни гувохлигида олиб қўйиш баённомасини тузди ҳамда мазкур ҳолат (факт)ни олиб қўйиш баённомасида акс эттирди.

Қўзғатилган жиноят иши бўйича тўпланган далиллар ва ҳужжатлар билан танишиб чиққан Фарғона шахар ИИБ тергов бўлими бошлиғи Усмонов олиб қўйишда иштирок этган барча шахсларни (холислар ва айбланувчини) чақириб, ўғирланган 10 минг АҚШ долларни олиб қўйиш юзасидан тузилган баённомани терговчи томонидан нотўғри тузилганлигини, терговчи томонидан тинтув ҳаракати амалга оширилганлигини айтди ва унинг ўтказилганлиги ҳақида прокурорни хабардор қилиши шарт бўлган ҳолда терговчи Хасанов бу процессуал ҳаракатларни ҳам амалга оширмаганлигини ҳам айтиб, Хасановни харакатларига танқидий баҳо берди.

1. *Терговчи қайси тергов ҳаракатини ўтказиши керак эди?*
2. Терговчи томонидан тергов ҳаракатлари тўғри ўтказилганми? Фикрингизни жиноят процессуал қонун ҳужжатлари билан асослантиринг.
3. Мазкур ҳолат юзасидан терговчи ҳаракатларида процессуал ҳатоликлар борми? Агар бор бўлса, ўз фикрингизни жиноят процессуал қонун ҳужжатлари билан асослантиринг.
4. Терговчи қандай тергов ҳаракати баённомасини тузиши керак эди?
5. Мазкур ҳолатда терговчи ўз процессуал ҳаракатлари ҳақида прокурорни хабардор қилиши шартмиди? Ўз фикрингизни жиноят процессуал қонун ҳужжатлари билан асослантиринг.

[30 фоиз]

7. Андижон вилояти ҳокимлигида масъул лавозимлардан бирида ишловчи фуқаро С.Тоштемиров ўз хизмат машинаси билан дом-дараксиз йўқолади. Яқинларининг уни топиш учун қилган ҳаракатлари самарасиз бўлгач, вилоят ИИБга мурожаат қилади. Суриштирув ва дастлабки терговда аниқланишича, фуқаро С.Тоштемировнинг мобил телефонига сўнгги қўнғироқ О.Шириновнинг номидаги телефон рақамидан бўлган. О.Ширинова ҳақида маълумотлар тўпланганда, у 1985 йилда туғилган бўлиб, С.Тоштемировнинг қўшниси ва ҳеч қаерда ишламаслиги аниқланади.

О.Шириновадан шубҳа қила бошлаган тергов гуруҳи бошлиғи уни гумон қилинувчи сифатида жиноят ишига жалб қилади. Тергов ҳаракатлари натижасида фуқаро О.Ширинов қўшниси С.Тоштемировни алдаб, чеккароқ жойга чақириб, уни ўлдириб, жасадини дарёга ташлаб юборганлиги, автомашинани эса қисмларга бўлиб сотиб юборганлиги маълум бўлади. Лекин ордан кўп ўтмай айбланувчи Ширинов О. руҳий касалликка чалинганлиги экспертиза хулосасига кўра аниқланади.

*1) Терговчи қандай процессуал ҳаракатларни амалга ошириш лозим?*

*2) Масала бўйича қандай экспертиза тайинланишини ва уни тартибини белгиловчи ҳужжатларни айтинг.*

*3) Ширинов О. га нисбатан қандай процессуал мажбурлов чораси қўллаш мумкин?*

*4) Ушбу жиноят иши бўйича фуқаровий даъво қўзғатиш мумкинми? Фикрингизни асосланг.*

*5) Мурдани топиш учун бирор бир ҳаракат амалга оширилиши мумкинми?*

[30 фоиз]

8. Олий ўқув юртининг талабаси 1987 йилда туғилган Ботиров Ш. 2013 йил 15 сентябрь куни кеч соат 22 ларда қўшниси 1991 йилда туғилган М.Сувонованинг уйида ёлғиз эканлигидан фойдаланиб, унинг номусига тегади. Бу ҳолатни видео тасмага олган Ботиров Ш. агар кимга бу ҳақида айтса, бу видео ёзувни ҳаммага кўрсатиш орқали шарманда қилиши мумкинлиги билан Сувонова М.ни қўрқитади. Аммо мазкур ҳолат бўйича очилган жиноят ишининг тергови мобайнида Ботиров Ш. видео ёзувни дўсти Алиев Д.нинг комьпютери хотирасига сақлаб қўйганлигини айтади. Терговчи Алиев Д.ни комьпютерини олиб қўйиш ҳақида ва ўзини эса айбланувчи сифатида ишга жалб қилиш тўғрисида қарор чиқаради. Ботиров Ш.га эса яшириниш эҳтимоли борлиги сабаб эҳтиёт чораси сифатида қамоқ қўлланади.

*1) Терговчининг ҳаракатларига ҳуқуқий бахо беринг. Терговчи процессуал хатога йўл қўйганми?*

*2) Олиб қўйиш учун асослар ва олиб қўйиш тартибини тушунтиринг. Олиб қўйилган нарсаларнинг қайтариб бериладиган ҳолатлар борми?*

*3) Шахсий тинтув ва олиб қўйиш учун қандай процессуал ҳужжатлар асос бўлади? Истисно ҳолатлар борми?*

*4) Терговчи томонидан Алиев Д. айбланувчи сифатида ишга жалб қилингани тўғрими?*

*5) Ушбу ҳолатда айбланувчи (Ботиров Ш.)га эҳтиёт чораси тўғри қўлланганми? Эҳтиёт чораси сифатида қамоққа олишнинг мазмунини тушунтиринг.*

*6) Ушбу ишда ҳимоячи иштирок этиши шартми?*

*7) Номусга тегиш жинояти бўйича экспертиза қандай ҳолларда ўтказилади?*

[30 фоиз]

9. Навоий шаҳри “Мустақиллик” кўчаси 32-уйда яшовчи фуқаро Бўриев Қ. эрталаб уйғонганида ўз уйида номаълум аёлнинг хушсиз ҳолда ётганини кўради. Қ. дарҳол ички ишлар органига мурожат қилади. Текширувлар натижасида хушсиз ётган аёлни вафот этганлиги аниқланади.

Бўриев Қ. ички ишлар ҳодимларига тушунтириш берар экан, ўша куни кечаси уйга қандай келганини ҳам, нима бўлганини ҳам эслай олмаслигини, чунки ўртоқлари билан байрам муносабати билан жуда кўп миқдорда алкогол истеъмол қилганлигини, вафот этган аёлни танимаслигини айтади. Бўриев Қ. ишда айбланувчи тариқасида иштирок этишга жалб қилинади.

Дастлабки тергов якунланиб, иш судда кўрилаётган, суд тергови давом этаётган вақтда айбланувчининг ўртоқларидан бири Сагдуллаев С. бу жиноятни содир қилганлигини ўз бўйнига олиб ариза беради. Аниқланишича, жиноят содир бўлган куни Сагдуллаев С. марҳума аёлни машинада уриб юбориб, ўзи жазодан қутилиб қолиш мақсадида дўстининг мастлигидан фойдаланиб қолган ҳамда Бўриев Қ.ни уйига элтиб қўйиш баҳонасида мурдани ҳам унинг уйига ташлаб кетган.

*1) Мазкур ҳолатда реабилитация қўлланиладими? Қўлланилса буни тартиби қандай?*

*2) Гумон қилинувчи ёки айбланув­чининг айби мавжуд бўлса ҳам, жиноят иши тугатиладими? Жавобингизни асосланг.*

*3) Мазкур иш бўйича суриштирув ва дастлабки тергов даврида қандай тергов ҳаракатлари амалга оширилса процессуал жиҳатдан тўғри бўлади?*

*4) Мазкур жиноят ишида экспертизанинг ўрни қандай? Уни тайинлаш ва ўтказиш тартиби.*

*6) Мазкур ишда адвокат иштироки талаб қилинадими? Адвокат иштироки шарт бўлган ҳолатлар ва бундай ҳолатларга шахсий фикрингиз қандай?*

*7)* *Мазкур иш бўйича эксперимент ўтказилиши мумкинми?*

[30 фоиз]

10. 2003 йил 14 август Тошкент вилояти Қибрай туманида яшовчи 32 ёшли фуқаро А. Тошкент шаҳри Мустақиллик майдонида талаба М.ни кечки вақт соат 21:10 ларда вилоятдан ёзги таътилдан ўқишга қайтаётганида кўриб, чекиш ниятида ундан сигарет сўради, талаба М. чекмаслигини айтди. Фуқаро А. талабадан бундай жавобни эшитгач, сигарет учун пул беришини талаб қилди. Талаба М. фуқаро А.нинг бундай қила олмаслигини ва А.нинг ҳаракатлари ўзига нисбатан таҳқирлаш эканлигини, бунинг учун қонунда жавобгарлик назарда тутилганлигини айтади. Талаба М.нинг гапларидан ғазабланган фуқаро А. талаба М.га ташланиб уни чалиб йиқитади ва юзига мушт туширади. Талаба М. вазиятни бундай тус олишини кутмаганлиги учун фуқаро А.нинг ҳаракатлари сабабли ерга йиқилиб, ҳушдан кетади. Фуқаро А. талаба М.нинг ерга йиқилиб жим бўлиб қолганлигини кўриб қўрқиб кетди. Фуқаро А. талаба М.га ёрдам бермасдан тезлик билан воқеа содир бўлган жойдан қочиб кетди.

Талаба М. кутилмаган мушт зарбидан кома ҳолатига тушди. Вазиятни йўл четида ўтиб бораётган 62 ёшли фуқаро Т. кўриб қолди. Бироқ кечки вақт бўлганлиги ҳамда фуқаро Т.нинг кўзи унча яхши кўрмаслиги сабабли фуқаро А.ни яхши эслаб қололмади. Тошкент шаҳар ички ишлар органининг тунги навбатчилик қисми талаба М.ни тез тиббий ёрдам ҳодимлари орқали шифоҳонага жўнатишди. Вазият юзасидан ички ишлар органи ҳодимлари томонидан тергов гуруҳи тузилди. Содир бўлган воқеа юзасидан ягона гувоҳ фуқаро Т. эканлигидан терговчилар гуруҳи раҳбари гувоҳ Т.га вазиятни эслашини, акс ҳолда барча айб унга тушишини айтиб, дўқ урди.

*1) Вазиятга жиноят процессуал нормаларини қўллаб ҳуқуқий баҳо беринг?*

*2) Содир етилган ҳуқуқбузарлик юзасидан ишни олиб бораётган тергов гуруҳининг ҳаракатларини ҳуқуқий давом эттиринг?*

*3) Ҳуқуқбузарликни содир этган А.га нисбатан қандай процессуал ҳуқуқий чоралар қўлланади? Бу процессуал жараённи шакллантиринг.*

*4) Фуқаро Т.га нисбатан терговчилар гуруҳи раҳбарининг ҳаракатлари қонунийми? Ҳуқуқий жиҳатдан таҳлил қилинг.*

*5) Содир этилган ҳуқуқбузарлик юзасидан ягона гувоҳ фуқаро Т. нинг ҳуқуқий ҳолатига баҳо беринг.*

[30фоиз]

11. Тошкент шаҳар Мирзо Улуғбек тумани “Тутзор” маҳалласида ёлғиз истиқомат қилувчи фуқаро К.ни ўлдириб кетилганлиги тўғрисида ички ишлар органига К.нинг қўшниси М. томонидан ҳабар келиб тушди. Воқеа содир бўлган жойга ички ишлар органининг тезкор ҳодимлари юборилди. Вазият юзасидан терговчи фуқаро К.ни танишлари ҳамда қўшнилари билан суриштирув ишларини олиб борди. Фуқаро К.нинг ён қўшниси фуқаро М. терговчига 2 кун муқаддам қўшниси К.нинг уйидан тунги вақтда шовқин эшитилганини, бунинг натижасида фуқаро М.нинг уйғониб кетганлиги, уйининг кўча томондаги деразасидан қараганда қўшниси К.нинг уйи ёнида “Nexia” русумли давлат рақами 20/ L 221 XM оқ автомобилнинг чироқлари ёниқ турганини кўрганлигини айтди. Фуқаро К.нинг тушунтиришларига кўра бу автомобил қўшниси К.нинг уйига сўнгги вақтларда тез-тез келиб турган. Фуқаро М.нинг тушунтиришларини тинглаган терговчи шубҳа остига олинган “Nexia” машинасининг асли Сирдарёлик ҳозирда Тошкент шаҳар Олмазор тумани “Гулзор” маҳалласида яшаётган фуқаро Ж.га тегишлигини аниқлади.

Терговчи томонидан икки нафар 15 ёшли ҳамда 21 ёшли фуқаро Ж.нинг қўшнилари тинтув қилинди. Фуқаро Ж.нинг машинасидан қимматбаҳо зебу зийнатлар ҳамда кўп миқдорда пуллар топилди. Терговчи тинтув натижасида топилган ашёларни олиб экспертиза учун жўнатди. Терговчи тинтувни фуқаро Ж. яшаётган уйда ҳам ўтказиш учун борганида “Гулзор” маҳалласида яшовчи фуқаро Н. терговчига фуқаро Ж.ни уйда ижарада яшашини айтиб уйда ёш болалар борлигини важ қилиб терговчини тинтув ўтказишига қаршилик қилди. Бундай вазиятдан терговчининг шубҳалари ортиб уй эгасига тинтувга ҳалақит қилишлиги ЖКнинг 28-моддасига асосан жиноятда иштирокчи сифатида баҳоланишини уқтирди. Бироқ терговчи содир этилган воқеага алоқадор ҳеч нима тополмади. Терговчи фуқаро Ж.ни сўроқ қилганида фуқаро К. ундан қарз олганлигини, бироқ қарзни ўз вақтида узмаганлигини, шу сабабли ҳам зебу зийнат ҳамда пулларни ноқонуний йўллар билан олганлигини айтади. Фуқаро Ж. марҳум К.ни ўлдирмаганлигини таъкидлади. Содир етилган қотиллик жойида фуқаро Ж.нинг бармоқ излари топилди. Терговчи бу қотилликни фуқаро Ж.га у содир этганлигини бот-бот такрорлади.

*1) Вазиятга жиноят процессуал нормаларини қўллаб ҳуқуқий баҳо беринг?*

*2) Содир этилган қотиллик юзасидан ишни олиб бораётган терговчининг ҳаракатларини ҳуқуқий давом эттиринг?*

*3) Фуқаро Н.нинг ҳаракатларини таҳлил қилинг? Терговчи қандай хатоликларга йўл қўйган? Сиз ушбу хатоликларни ҳуқуқий жиҳатдан тўғриланг ва асослантиринг?*

*4) Фуқаро Ж.ни айбини терговчи қандай қилиб исбот қилиши мумкин. Процессуал қонунчилигимизда исбот қилиш асослари қандай?*

[30 фоиз]

12. 2001 йил 11 майда бир гуруҳ дўстлар В., М. ва С.лар дам олгани Бўстонлиқ туманига боришди. Улар билан биргаликда З. исмли қиз ҳам борди. Йигитлардан В. ва М.лар спиртли ичимлик ичишди. Спиртли ичимликдан сархуш бўлган М. З.га нисбатан тегажоқлик қила бошлади. З. бундай ҳаракатларга жавобан М.га тарсаки туширди. Жаҳли чиққан М. З.га ташланиб уни номусига тегмоқчи бўлди. З. қаршилик кўрсатиб М.нинг бошига ғишт парчаси билан урди. Натижада М. бошини чангаллаб жим қолди. Воқеа жойидан З. югурганича қочиб кетди. Қолган йигитлар З.ни бир аҳволда кўришганидан ундан нима бўлганлигини сўрашганида, қўрқув билан ҳеч нима деб жавоб берди.

Қишлоқ четида яшовчи А. уйи томон сўқмоқдан бораётган вақтда йўл четида қонга бўялиб ҳушсиз ётан М.ни кўриб қолди ва уни кўтариб уйига олиб борди. Бироқ кўп қон йўқотиши натижасида М. вафот этди. Йигитлар М.ни излаб топиша олмагач, милицияга ҳабар қилишди. Тезкор қидирув гуруҳи ён-атрофни кўздан кечириш жараёнида А.нинг уйидан қонга бўялган уст-бошида чиқиб келаётганини кўришди. Милиция ҳодимлари А.ни айбланувчи сифатида ишга жалб қилишди ва айбни ўз бўйнига олиши кераклигини таъкидлашди.

1. *Вазият юзасидан миллий қонунчилигимизда воқеа жойини кўздан кечириш асосларини ёритиб беринг?*
2. *Тезкор қидирув гуруҳининг ҳаракатлари тўғрими? Ўз позициянгизни шакллантириб ҳуқуқий асослантиринг?*
3. *Айбланувчи сифатида ишга жалб қилинган А. ўз айбсизлигини қандай қилиб асослаши мумкин?*
4. *Айбни бўйнига олмаслик ҳамда айбсизлигини исбот қилмаслик ўртасидаги фарқни вазият юзасидан фарқлаб беринг.*

[30 фоиз]

13. Фуқаро К.нинг уйида вояга етмаган А. ва Т.лар ЖКнинг 169-моддасида назарда тутилган жиноятни содир қилишди. Жиноят натижасида К.нинг уйидаги жиҳозларга зарар етди. Уйнинг ҳақиқий эгаси К. хизмат юзасидан чет эл сафарида эди. Бу пайтда унинг уйида қариндоши Ш. истиқомат қилиб турган эди. Жиноят натижасида К.нинг уйини бир қанча жойларига зарар етди. Моддий зарар етганлиги учун фуқаро К.нинг уйида яшовчи Ш. терговчидан уни фуқаровий даъвогар деб топишини сўради. Бироқ терговчи Ш.га жиноятчилар вояга етмаганлиги сабабли улардан моддий зарарни ундириб бўлмаслигини тушунтириб, унинг илтимосини рад этди. Бундан норози бўлган фуқаро Ш. терговчининг ҳаракатларини ноқонуний деб баҳолаб, прокурорга арз қилди. Прокурор вазиятни ўрганиб чиқиб тергов ишини олиб бораётган терговчидан жиноят ишини олиб тергов ҳаракатларини давом эттириш учун бошқа терговчига берди. Терговчи бундай ҳаракат юзасидан прокурорга ўз эътирозини билдирди.

*1) Вазият юзасидан миллий қонунчилигимизда фуқаровий даьвогар деб топиш асосларини ёритиб беринг?*

*2) Фуқаро Ш.нинг ҳаракатлари қонунийми? Ўз фикрингизни ҳуқуқий асосланг.*

*3) Терговчи қандай хатоликка йўл қўйган? Бу хатоликни жиноят-процессуал нормалари билан асосланг. Прокурорнинг ҳаракатлари тўғрими?*

*4) Вояга етмаганлардан етказилган моддий зарарни ундириш тартиби қандай?*

[30 фоиз]

14. “Пахтакор“ деҳқон хўжалиги раҳбари С. ЖКнинг 167-моддасида назарда тутилган ўзлаштириш ва растрата йўли билан талон-тарож қилиш жиноятини содир этганликда гумон қилинади. Тергов ҳаракатлари натижасида С. ишда айбланувчи сифатида топилиб, ишга жалб қилинди. С.ишга тааллуқли бўлган баъзи ҳужжатлар ўзининг бошқа бир хусусий фирмасининг тижорат сири эканлигини, агар бу маълумотлар ошкор бўлса, келгусида ўзи амалга оширадиган фаолиятда унинг учун ноқулайликлар келиб чиқиши мумкинлигини айтади. Шу туфайли у судга мурожаат этиб, суд ишини ёпиқ тарзда кўрилишини талаб қилди. Судья унинг талабини қондирди.

*1) Судда жиноят ишларининг ошкора кўрилиши принципини тушунтиринг.*

*2) Берилган масалада С.нинг мурожаати ва судьянинг ҳаракатлари қонунийми?*

*3) Суд иши қандай ҳолларда ёпиқ тарзда кўрилади? Бу амалда судда жиноят ишларининг ошкора кўрилиши принципининг бузилиши эмасми? Фикрингизни асосланг.*

*4) Суд мажлисида овозни ёзиб олиш ёки тасвирга олиш, турли хил технологиялардан фойдаланиш мумкинми?*

[30 фоиз]

15. У. исмли шахс ЎзР ЖКнинг 169-моддаси 2-қисмида назарда тутилган ўғирлик жиноятини содир этганлиги учун айбланувчи сифатида жиноят ишига жалб этилди. Терговчи томонидан У.нинг яшаш жойида тинтув ўтказилганда ўзи ўғирлаган буюмлардан айримлари топилади. Топилган ашёвий далиллар олиб қўйилади.

Терговчи томонидан У. сўроқ қилинишидан аввал кўрсатув беришдан бош тортганлик ва била туриб ёлғон кўрсатув берганлик учун жиноий жавобгарлик тўғрисида огоҳлантирилиб, бу ҳақда сўроқ баённомасига ёзиб қўйилади. Сўроқ давомида У. ўзи ўғирлаган буюмлардан айримларини таниши орқали бозорда соттирганлигини, тилла буюмларни эса ломбардга топширганлигини маълум қилади. Текшириш натижасида тилла буюмларни ломбарддан Р. исмли шахс сотиб олганлиги маълум бўлади. Терговчи У. ва Р.лар иштирокида юзлаштириш ўтказади. Терговчи тилла буюмларни Р.дан олиб, ашёвий далил сифатида ишга қўшиб қўяди. Р. эса терговчидан фуқаровий даъвогар деб топишни талаб қилади.

1. *Тинтув ўтказиш учун асослар қандай? Терговчининг ашёвий далилларни олиб қўйиши қонунийми?*
2. *Айбланувчининг сўроқ қилиш тартиби қандай?*
3. *Ашёвий далилларни ишга қўшиб қўйишда қонун нормаларига риоя этилганми?*
4. *Р.ни фуқаровий даъвогар деб топиш тартибини тушунтиринг.*
5. *Терговчининг тергов ҳаракатларини олиб боришдаги фаолиятига танқидий баҳо беринг.*
6. *Терговчи қандай камчиликларга йўл қўйган? У яна қандай тергов ҳаракатларини олиб бориши мумкин эди?*

[30 фоиз]

16. 2013 йил 15 деакбрь куни соат 16:40 ларда Яккасарой туманида Ф.исмли шахс автомашина уриб кетиши натижасида вафот этади. Ф.ни уриб кетган автомашина эгаси воқеа содир бўлган жойдан қочиб кетади.

Терговчи томонидан жиноят иши қўзғатилиб, воқеани кўрган шахслар сўроқ қилиниши натижасида Ф.ни уриб кетган автомашина “Hyundai Sonata 2009” русумли қора рангдаги автомобил эканлиги аниқланади. Тергов ҳаракатлари давомида фуқаро Д.нинг худди шу русумдаги автомашинаси борлиги ва у 2013 йил 15 декабрь соат 16 дан 17 гача бирор жойда бўлганлигини асословчи тайинли маълумотлар йўқлиги маълум бўлади.

Шундан сўнг Д. жиноят ишида гумон қилинувчи сифатида ишга жалб қилинади. Сўроқ давомида Д. воқеа содир бўлган пайтда театрга борганини ва спектакль томоша қилганини айтади. Лекин унинг кўрсатмалари терговчининг фикрига кўра “қуруқ гап” бўлиб, асослантирилмайди. Терговчи воқеа содир бўлган жойда инсон сочи толаси топилганини ва шу туфайли Д.дан экспертиза текшируви учун намуналар олиниши лозимлигини, агар бош тортса унга нисбатан қамоқ тарзидаги эҳтиёт чорасини қўллашини айтади. Д. бунга рози бўлмайди.

Д.нинг адвокати воқеа 2013 йил 15 декабрь куни Д. борган театрда чипта сотувчи ходимни Д.га чипта сотганини тасдиқловчи маълумот топади ва уни ишга қўшиб қўйиш учун терговчига топширганида, терговчи адвокатни кеч қолганлигини, тўрт соатдан сўнг Д.нинг ишга айбланувчи тариқасида жалб этилиши ҳақида қарор чиқишини айтади.

*1) Берилган жиноят ишида қандай далиллар бор? Уларни жиноят процессуал ҳуқуқи назарияси бўйича таснифланг.*

*2) Экспертиза текшируви учун намуналар кимлардан олинади? Намуналар олиш турлари ва усуллари қандай? Бунинг учун кимлар ваколатли?*

*3) Д.нинг экспертиза текшируви учун намуналар олишга рози бўлмасилигининг ҳуқуқий оқибати қандай? Намуналар олишда шахснинг ҳуқуқлари қай даражада ҳисобга олинади?*

*4) Терговчининг сўроқ қилиш услубига баҳо беринг. Терговчи қандай қоидаларга риоя қилиши керак?*

*5) Алиби нима? Берилган ишда алиби мавжудми?*

*6) Адвокатнинг талаби ва терговчининг унга жавобини алоҳида-алоҳида таҳлил қилинг. Жиноят процессуал нормаларига риоя этиш даражасига баҳо беринг.*

[30 фоиз]

17. О. руҳий касаллик билан касалланган. Унда бир йил ичида 3 мартадан 5 мартагача тутқаноқлар кузатилади. О. 2013 йил 25 октябрда ўз қўшниси Ж.ни ўта шафқатсизлик билан ўлдиради. Ҳолат юзасидан жиноят иши қўзғатилади. О.нинг руҳий ва тиббий ҳолатини текшириш учун ўтказилган экспертиза натижасида аниқ бўлишича, чиндан ҳам О. руҳий касалликка чалинган. Аммо воқеа содир бўлган пайтда О. ўз ҳаракатларини онгли жиҳатдан ва иродавий амалга оширган. Шундан сўнг О. айбланувчи сифатида сўроқ қилинади. Сўроқ пайтида терговчи О.га “жиннимисан ёки соғмисан, барибир жиноят содир этдинг”, дейди. Бироздан сўнг О. ўзини ёмон ҳис қила бошлайди ва уни тутқаноқ тута бошлайди. Шундан сўнг О. экспертиза ўтказиш учун тиббий психиатрия муассасасига жойлаштирилади. Суд-психиатрия экспертизаси О.ни тиббий муассасага жойлаштириш зарур деб хулоса беради. Терговчи О.ни тиббий муассасага жойлаштириш ҳақида илтимоснома қўзғатиш ҳақида қарор чиқаради.

*1) О.нинг процессуал ҳолати қандай? У ишда қандай иштирокчи ҳисобланади?*

*2) Терговчининг сўроқ қилишдаги ҳаракатларига баҳо беринг.*

*3) Берилган ишда қандай далиллар мавжуд?*

*4) О.ни тиббий муассасага жойлаштирилиши тўғрими? Шахсни тиббий муассасага жойлаштириш муддати ва бу муддатни узайтириш тартиби қандай?*

*5) Кимлар тиббий муассасага жойлаштирилиши мумкин эмас? Шахсни тиббий муассасага жойлаштиришнинг процессуал муддатларга нисбатан ҳуқуқий оқибати қандай?*

[30 фоиз]

18. 2011 йил 17 январь куни Тошкент шаҳар Юнусобод туманида жойлашган “Шош” номли чойхонада Қ., Б., С.лар ўртасида келишмовчилик келиб чиқиб, жанжаллашиб кетишади. Вазият оғирлашиб Қ. С.нинг баданига пичоқ тиқиб олади. С. воқеа жойида вафот этади. Қ. ЎзР Жиноят кодексининг 97-моддаси 1-қисмида назарда тутилган жиноятни содир этганликда айбланувчи сифатида жиноят ишига жалб қилинади. Терговчи Қ.га нисбатан қамоқ тарзидаги эҳтиёт чорасини қўллаш тўғрисидаги илтимоснома қўзғатиш тўғрисида қарор қабул қилади.

Қ.нинг ҳимоячиси терговчига воқеа содир бўлган 2013 йил 17 январь куни Тошкент шаҳар Юнусобод туманида жойлашган “Шош” чойхонасида Қ.эмас балки унинг эгизаги Ҳ. бўлганлигини ва Қ. воқеа содир бўлган пайтда меҳнат сафари билан Самарқанд вилоятига кетганлигини асословчи маълумотларни беради. Ҳимоячи ўз маълумотларига авиачипта ва иш жойидан Қ.га расмийлаштирилган меҳмонхона ҳаражатларини тасдиқловчи ҳужжат нусхасини илова қилади.

*1) Иш бўйича иштирокчи шахсларнинг ҳуқуқий ҳолатига баҳо беринг?*

*2) Жиноят ишида далиллар сифатида фойдаланилган нарсаларни кўрсатинг. Уларни далиллар таснифи бўйича ажратинг.*

*3) Ишда қўлланилган эҳтиёт чораси ҳақида тўхталинг. Яна қандай эҳтиёт чоралари қўлланиши мумкин эди?*

*4) Алиби нима? Унинг белгилари қандай? Берилган ишда алиби мавжудми?*

*5) Берилган ишда реабилитация учун асослар борми? Реабилитация тартиби қандай?*

[30 фоиз]

1. 2013 йил 20 сентябрда рус фуқароси А.Жиззах шаҳрида яшовчи Ўзбекистон Республикаси фуқароси Б.га тегишли бўлган “Nexia” русумли оқ рангдаги давлат рақами 01/А234КА бўлган машинани олиб қочади. Бир неча одам рус фуқароси А. машинани олиб қочаётганини кўришади. Гувоҳлар фуқаро Б.га хабар беришади. Фуқаро Б. ички ишлар органи терговчисига ариза билан мурожаат қилади. Ички ишлар органи терговчиси ишим кўп деган асос билан аризани қабул қилмаслигини ва прокуратурага мурожаат қилишини айтади.

Фуқаро А. Жиззах шаҳар прокуратурасига мурожаат қилгунича орадан бир кун ўтади. Бу пайтда рус фуқароси А. машинани бўлаклаб, эҳтиёт қисмларини 3 кишига сотиб юборади. Прокуратура терговчиси А.ни Жиноят кодекси 267-моддаси назарда тутилган жиноятни содир этган деб жиноят ишини қўзғатади.

А. топилиб, унинг турар жойида тинтув ўтказилганда, машинанинг айрим қисмлари яроқсиз ҳолда топилади. Терговчи машинанинг қолган нарсаларини ашёвий далил сифатида олади.

Дастлабки сўроқ пайтида терговчи рус фуқароси А.нинг ҳимоячи сўраб қилган илтимосига рад жавобини беради. Иш давомида А.нинг шахси ўрганилганда у олдин икки марта жиноят содир этиб, уларнинг ҳар бири учун 3 йилдан ортиқ бўлмаган муддатга озодликдан маҳрум қилиш тарзидаги жазо билан жазоланганлиги маълум бўлади. Терговчи ушбу маълумотларга асосланиб эҳтиёт чораси сифатида қамоқни қўллаш тўғрисида илтимоснома кўзғатиш тўғрисида қарор қабул қилади. Прокурор бу илтимосномага рози бўлиб, уни судга юборади, аммо судья буни рад этади.

*1) Ички ишлар органи терговчисининг ҳаракатларини жиноят-процессуал нормаларга таяниб таҳлил қилинг.*

*2) ЎзР ЖПКнинг чет эл фуқароларига нисбатан амал қилиш доирасини тушунтиринг.*

*3) Иш бўйича кимлар фуқаровий даъвогар ва жавобгар бўлади?*

*4) Прокуратура терговчисининг айбланувчини ҳимоячи сўраб берган илтимосини рад этиши асослими?*

*5) Тинтув ўтказиш асослари ва тартиби нималардан иборат?*

*6) Эҳтиёт чораси сифатида қамоқни қўллаш асослари ва тартибига, судьянинг ҳаракатларига ҳуқуқий баҳо беринг.*

[30 фоиз]

1. 2013 йил 25 майда Тошкент шаҳар Шайхонтоҳур тумани 6-мавзеда жойлашган фуқаро Д.Салимовнинг уйида номаълум шахслар томонидан ўғирлик жинояти содир этилади ҳамда унинг уйидан кўп миқдорда пуллар ва тилла буюмлар ўғирланади ҳамда унга тегишли давлат белгиси 01/А405ТС бўлган “Lacetti” русумли автомобили олиб қочилади. Босқинчилар машинани олиб қочиш жараёнида бир қанча савдо дўконларига ва бошқа автомашиналарга шикаст етказади. Шундан сўнг тегишли тартибда ЎзР ЖК 169-моддасига ҳамда 267-моддаси 2-қисмига асосан жиноят иши очилади.

Суриштирув ва дастлабки тергов даврида олиб қочилган Д.Салимовга тегишли автомашина қаттиқ шикастланган ҳолда топилади. Аммо жиноятни содир этган шахслар аниқланмайди. Шундан сўнг жиноятдан зарар кўрган фуқароларнинг аризаларига мувофиқ терговчи ишга Д.Салимовни фуқаровий жавобгар сифатида жалб қилади. Терговчи ўз қарорини бошқа шахсларга мулкий зиён Д.Салимовга тегишли автомашинада етказилганлиги билан асослайди. Д.Салимовнинг эътирозлари ва аризаларига қарамасдан фуқаровий даъвогарларнинг талаби қондирилгандан кейин ИИБ жиноят қидирув бўлими ходимлари томонидан жиноятни содир қилган шахслар топилади.

1. *Ушбу холатда Д.Салимовга реабилитация қўлланиладими? Фикрингизни қонун ҳужжатлари билан асосланг.*
2. *Ушбу ишда терговчи йўл қўйган процессуал хатоларни кўрсатинг ва уларнинг процессуал тартибини тушунтиринг.*
3. *Фуқароларга етказилган моддий зарарларни аниқлаш учун қандай экспертиза тайинланиши мумкин? Экспертиза ўтказиш тартибига оид норматив ҳужжатлардан мисоллар келтиринг*
4. *Иш бўйича фуқаровий даъвогар қим? Фуқаровий даъво қўзғатиш тартибини тушунтиринг.*
5. *Ушбу иш бўйича адвокат қатнашиши шартми?*
6. *Берилган ишдаги каби жиноят ишларини юритишда эксперимент ўтказилиши кандай амалга оширилади?*

[30 фоиз]